《游南华寺》
明代·黄在衮

偶游双鹫思微茫，梵落平堤慧日长。石鼎摇青浮贝动，金砂含翠断台荒。

晴回觉海探龙藏，雪满祇园过佛堂。可是袈裟垂巨石，几人乞得度迷方。

作者简介：黄在衮，字公补，号水南。顺德人。著子，民表甥。明世宗嘉靖三十四年（一五五五）经魁。官缙灵教谕，擢广西贺县知县。清温汝能《粤东诗海》卷二九、清吴道镕《广东文徵作者考》卷四等有传。